CELEX: 62019CA0066
Language: sk
Date: 2020-03-26 00:00:00
Title: Vec C-66/19: Rozsudok Súdneho dvora (šiesta komora) z 26. marca 2020 (návrh na začatie prejudiciálneho konania, ktorý podal Landgericht Saarbrücken – Nemecko) – JC/Kreissparkasse Saarlouis (Návrh na začatie prejudiciálneho konania – Ochrana spotrebiteľa – Smernica 2008/48/ES – Zmluvy o spotrebiteľskom úvere – Právo na odstúpenie od zmluvy – Lehota na uplatnenie tohto práva – Požiadavky na informácie, ktoré sa majú uviesť v zmluve – Informácia, ktorá uvádza postupný odkaz na ustanovenia vnútroštátneho práva)

29.6.2020   
            
            
               SK
            
            
               Úradný vestník Európskej únie
            
            
               C 215/17
            
         
      Rozsudok Súdneho dvora (šiesta komora) z 26. marca 2020 (návrh na začatie prejudiciálneho konania, ktorý podal Landgericht Saarbrücken – Nemecko) – JC/Kreissparkasse Saarlouis
      (Vec C-66/19) (1)
      
      (Návrh na začatie prejudiciálneho konania - Ochrana spotrebiteľa - Smernica 2008/48/ES - Zmluvy o spotrebiteľskom úvere - Právo na odstúpenie od zmluvy - Lehota na uplatnenie tohto práva - Požiadavky na informácie, ktoré sa majú uviesť v zmluve - Informácia, ktorá uvádza postupný odkaz na ustanovenia vnútroštátneho práva)
      (2020/C 215/20)
      Jazyk konania: nemčina
      
         Vnútroštátny súd, ktorý podal návrh na začatie prejudiciálneho konania
      
      Landgericht Saarbrücken
      
         Účastníci konania pred vnútroštátnym súdom
      
      
         Žalobca: JC
      
         Žalovaný: Kreissparkasse Saarlouis
      
         Výrok rozsudku
      
      
                  1.
               
               
                  Článok 10 ods. 2 písm. p) smernice Európskeho parlamentu a Rady 2008/48/ES z 23. apríla 2008 o zmluvách o spotrebiteľskom úvere a o zrušení smernice Rady 87/102/EHS sa má vykladať v tom zmysle, že medzi informácie, ktoré má zrozumiteľne a stručne uvádzať zmluva o úvere, patria podľa tohto ustanovenia spôsoby počítania lehoty na odstúpenie od zmluvy stanovené v článku 14 ods. 1 druhom pododseku tejto smernice.
               
            
                  2.
               
               
                  Článok 10 ods. 2 písm. p) smernice 2008/48 sa má vykladať v tom zmysle, že bráni tomu, aby zmluva o úvere uvádzala s ohľadom na informácie podľa článku 10 tejto smernice odkaz na vnútroštátne ustanovenie, ktoré ďalej odkazuje na iné ustanovenia práva daného členského štátu.
               
            
         (1)  Ú. v. EÚ C 139, 15.4.2019.